

**Қарағанды облысы Нұра ауданы Нұра кентінің жергілікті қоғамдастық жиындарына қатысу үшін жергілікті қоғамдастықтың бөлек жиындарын өткізу тәртібі және кент тұрғындары өкілдерінің сандық құрамын бекіту туралы**

Қарағанды облысы Нұра аудандық мәслихатының 2022 жылғы 7 қазандағы № 178 шешімі

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 39-3 бабының 6-тармағына, Қазақстан Республикасы Үкіметінің 2013 жылғы 18 қазандағы № 1106 "Жергілікті қоғамдастықтың бөлек жиындарын өткізудің үлгі қағидаларын бекіту туралы" қаулысына сәйкес, аудандық мәслихат ШЕШТІ:

      1. Қоса беріліп отырған Нұра ауданы Нұра кентінің әкімі жергілікті қоғамдастықтың бөлек жиындарын өткізудің тәртібі осы шешімнің 1 қосымшасына сәйкес бекітілсін.

      2. Нұра ауданы Нұра кентінің жергілікті қоғамдастық жиындарына қатысу үшін жергілікті қоғамдастық жиында кент тұрғындары өкілдерінің сандық құрамы осы шешімнің 2 қосымшасына сәйкес бекітілсін.

      3. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Нұра аудандық мәслихатының хатшысы* | *Т. Оспанов* |

|  |  |
| --- | --- |
|  | Нұра аудандық мәслихаттың 2022 жылғы 7 қазандағы № 178 шешіміне 1 қосымша |

**Қарағанды облысы Нұра ауданы Нұра кентінің аумағында жергілікті қоғамдастықтың бөлек жиындарын өткізу тәртібі**

**1 тарау. Жалпы ережелер**

      1. Қарағанды облысы Нұра ауданы Нұра кентінің аумағында жергілікті қоғамдастықтың бөлек жиындарын өткізу тәртібі Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 39-3-бабына, сондай-ақ жергілікті қоғамдастықтың бөлек жиындарын өткізудің үлгілік ережелеріне сәйкес әзірленді, Қазақстан Республикасы Үкіметінің 2013 жылғы 18 қазандағы № 1106 қаулысымен бекітілген және Қарағанды облысы Нұра ауданы Нұра кентінің (одан әрі – Нұра кенті) аумағында кент тұрғындарының жергілікті қоғамдастықтың бөлек жиынын өткізуді белгілейді.

      2. Осы Қағидаларда мынадай негізгі ұғымдар пайдаланылады:

      1) жергілікті қоғамдастық-шекараларында жергілікті өзін-өзі басқару жүзеге асырылатын, оның органдары құрылатын және жұмыс істейтін тиісті әкімшілік-аумақтық бөлініс аумағында тұратын тұрғындардың (жергілікті қоғамдастық мүшелерінің) жиынтығы;

      2) жергілікті қоғамдастықтың бөлек жиыны – кент, көше тұрғындарының (жергілікті қоғамдастық мүшелерінің) жергілікті қоғамдастық жиынына қатысу үшін өкілдерді сайлауға тікелей қатысуы.

**2 тарау. Жергілікті қоғамдастықтың бөлек жиындарын өткізудің тәртібі**

      3. Бөлек жергілікті қоғамдастық жиынын өткізу үшін Нұра кентінің аумағы көшелерге бөлінеді.

      4. Бөлек жергілікті қоғамдастық жиындарында жергілікті қоғамдастық жиынына қатысу үшін Нұра кентінің өкілдері сайланады, бірақ әр көшеден үш адамнан аспауы керек.

      5. Жергілікті қоғамдастықтың бөлек жиынын Нұра кентінің әкімі шақырады.

      6. Жергілікті қоғамдастықтың бөлек жиындарының шақырылу уақыты, орны және талқыланатын мәселелер Нұра кентінің әкімі бұқаралық ақпарат құралдары арқылы немесе заңға қайшы келмейтін өзге де тәсілдермен ғаламтор - ресурстар, мобильді немесе үй байланыс желілері, мобильді қосымшалар мессенджерлері арқылы хабардар етеді.

      7. Көше шегінде жергілікті қоғамдастықтың бөлек жиынын өткізуді Нұра кентінің әкімі ұйымдастырады.

      Шағын аудан немесе көше шегінде көппәтерлі үйлер болған кезде көппәтерлі үйдің бөлек жиындары жүргізілмейді.

      8. Жергілікті қоғамдастықтың бөлек жиынын ашудың алдында Нұра кентінің аумағындағы көшенің қатысып отырған және оған қатысуға құқығы бар тұрғындарын тіркеу жүргізіледі.

      Нұра кентінде тұратын және оған қатысуға құқығы бар тұрғындардың (жергілікті қоғамдастық мүшелерінің), көшелердің кемінде он пайызы қатысқан кезде жергілікті қоғамдастықтың бөлек жиыны өтті деп есептеледі.

      Жергілікті қоғамдастықтың бөлек жиынына кәмелетке толмаған адамдардың, сот әрекетке қабілетсіз деп таныған адамдардың, сондай-ақ сот үкімі бойынша бас бостандығынан айыру орындарындағы адамдардың қатысуға құқығы жоқ.

      9. Жергілікті қоғамдастықтың бөлек жиынын Нұра кентінің әкімі немесе ол уәкілеттік берген тұлға ашады.

      Нұра кентінің әкімі немесе ол уәкілеттік берген тұлға жергілікті қоғамдастықтың бөлек жиынының төрағасы болып табылады.

      Жергілікті қоғамдастықтың бөлек жиынының хаттамасын ресімдеу үшін ашық дауыс беру арқылы хатшы сайланады.

      10. Жергілікті қоғамдастық жиынына қатысу үшін Нұра кентінің көшесі, тұрғындары өкілдерінің үміткерлерымен Қарағанды облысы Нұра ауданының мәслихаты бекіткен сандық құрамға сәйкес жергілікті қоғамдастықтың бөлек жиынының қатысушылары ұсынады.

      11. Дауыс беру ашық тәсілмен әрбір үміткер бойынша дербес жүргізіледі. Жергілікті қоғамдастықтың бөлек жиынына қатысушылардың ең көп дауысын алған үміткерлер сайланған болып есептеледі.

      12. Жергілікті қоғамдастықтың бөлек жиынында хаттама жүргізіледі, оған төраға мен хатшы қол қояды және жиын өткізілген күннен бастап 1 жұмыс күнінен кешіктірмей оны Нұра кенті әкімінің аппаратына береді.

      Жергілікті қоғамдастықтың бөлек жиынының хаттамасында:

      1) жергілікті қоғамдастықтың бөлек жиынының өткізілетін күні мен орны;

      2) көше шегінде тұратын және жергілікті қоғамдастықтың бөлек жиынына қатысуға құқығы бар жергілікті қоғамдастық мүшелерінің жалпы саны;

      3) қатысушылардың саны;

      4) жергілікті қоғамдастықтың бөлек жиыны төрағасының және хатшысының Тегі, Аты, Әкесінің аты (бар болса);

      5) күн тәртібі, сөйлеген сөздердің мазмұны және қабылданған шешімдер көрсетіледі.

|  |  |
| --- | --- |
|  | Нұра аудандық мәслихаттың 2022 жылғы 7 қазандағы № 178 шешіміне 2 қосымша |

**Қарағанды облысы Нұра ауданының Нұра кенті тұрғындары өкілдерінің сандық құрамы**

|  |  |  |
| --- | --- | --- |
| № | Көше атауы, көп пәтерлі тұрғын үй нөмірі | Көше, көп пәтерлі тұрғын үй өкілдерінің саны |
| 1 | Тәуелсіздік көшесі | 2 |
| 2 | Айнабеков көшесі | 2 |
| 3 | Бүркіт Ысқақов көшесі | 1 |
| 4 | Ардагерлер көшесі | 1 |
| 5 | Жауынгер-Интернационалистер көшесі | 2 |
| 6 | Сейфуллин көшесі | 2 |
| 7 | Мынбаев көшесі | 2 |
| 8 | Бауыржан Момышұлы көшесі | 1 |
| 9 | Тілен батыр көшесі | 1 |
| 10 | Шон Телғозыұлы көшесі | 1 |
| 11 | Макулов көшесі | 1 |
| 12 | Құрманғазы Сағырбайұлы көшесі | 1 |
| 13 | Тәттімбет Қазанғапұлы көшесі | 1 |
| 14 | Қаныш Сәтбаев көшесі | 1 |
| 15 | Уалиханов көшесі | 1 |
| 16 | Балабиев көшесі | 1 |
| 17 | Пушкин көшесі | 2 |
| 18 | М. Әуезов көшесі | 1 |
| 19 | Христенко көшесі | 1 |
| 20 | Нұрмағанбетов көшесі | 1 |
| 21 | Ғарышкерлер көшесі | 1 |
| 22 | Асылбеков көшесі | 1 |
| 23 | Ақпасов көшесі | 1 |
| 24 | Тусупов көшесі | 1 |
| 25 | Масалина көшесі | 1 |
| 26 | Қонаев көшесі | 2 |
| 27 | Абай көшесі | 2 |
| 28 | Жамбыл көшесі | 2 |
| 29 | Сулейменовтер көшесі | 2 |
| 30 | Герольд Белгер көшесі | 2 |
| 31 | Колодия көшесі | 1 |
| 32 | Бейбітшілік көшесі | 2 |
| 33 | Нүркен Әбдіров көшесі | 1 |
| 34 | Жеңіс көшесі | 1 |
| 35 | Смагулов көшесі | 1 |
| 36 | Әліхан Бөкейхан көшесі | 1 |
| 37 | Ерлан Нургалиев көшесі | 1 |
|  | Барлығы | 49 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК